കറുത്ത കുര്‍ബ്ബാന - വിക്കിപീഡിയ

# കറുത്ത കുര്‍ബ്ബാന

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

| ഈ ലേഖനത്തില്‍ ആധാരമാക്കാവുന്ന പ്രമാണങ്ങള്‍ ഇല്ല/കുറവാണ്. അവ ചേര്‍ക്കാന്‍ താങ്കള്‍ക്ക് സഹായിക്കാവുന്നതാണ്. താങ്കളുടെ സഹകരണം ഈ ലേഖനം മികച്ചതാക്കട്ടെ

ക്രൈസ്തവ സഭയിലെ കുര്‍ബ്ബാന (തിരുബലി) എന്ന ആചാരത്തെ അനുകരിച്ചുകൊണ്ട് ദൈവത്തെയും ക്രിസ്തുമതത്തെയും നിന്ദിക്കുന്ന രീതിയില്‍ സാബത്ത്ദിവസത്തില്‍ അനുഷ്ഠിക്കുന്ന ഒരു ആചാരമാണ് ബ്ലാക്ക് മാസ് അഥവാ കറുത്ത കുര്‍ബ്ബാന. സാത്താന്‍ ആരാധനയാണ് കറുത്ത കുര്‍ബ്ബാനയുടെ പ്രധാന ഉദ്ദേശം. ലൈംഗീക വേഴ്ചകള്‍ അടക്കമുള്ള നിന്ദമായ മുറകളിലൂടെ വിശുദ്ധ കുര്‍ബ്ബാനയെ അപമാനിക്കുന്ന രീതിയിലാണ് കറുത്ത കുര്‍ബ്ബാന നടത്തപ്പെടുക.

കറുത്ത കുര്‍ബ്ബാനയെ കുറിച്ച് പ്രതിപാദിക്കുന്നതിന് മുമ്പ് ആദിമക്രൈസ്തവസഭയെ കുറിച്ച് രണ്ട് വാക്ക് പറയാതെ വയ്യ. കുര്‍ബ്ബാന എന്ന ആചാരം ഒന്നാം നൂറ്റാണ്ട് മുതലുള്ള സഭാ ചരിത്രത്തില്‍ നമുക്ക് കാണാനാകും. കുര്‍ബ്ബാന വിവിധ തരത്തിലുള്ള ആചരണങ്ങള്‍ അന്നുമുതല്‍ തന്നെ സഭക്കുള്ളില്‍ നിലനിന്നിരുന്നു, കാലക്രമേണ അത്തരം ആചാരങ്ങള്‍ സഭ സ്വാംശീകരിച്ചിട്ടുമുണ്ട്. എന്നാല്‍ മധ്യ കാലഘട്ടത്തോടെയാണ് കുര്‍ബ്ബാന തെറ്റായ രീതിയില്‍ അനുഷ്ഠിച്ചുകൊണ്ടുള്ള ഒരു ശീലം ഉടലെടുക്കുന്നത്. കുര്‍ബ്ബാനയുടെ മോടി കൂട്ടുന്നതിനാണ് മിക്ക അനുകരണങ്ങളും രൂപം കൊണ്ടത്. ഉദാഹരണമായി, കുര്‍ബ്ബാന മധ്യേ ധാന്യവിളകള്‍, കന്നുകാലികള്‍ എന്നിവയെ ആശീര്‍വദിക്കുക തുടങ്ങിയവ മുതല്‍, ശത്രുക്കളുടെ നാശത്തിന് വേണ്ടിയുള്ള പ്രാര്‍ത്ഥനകള്‍ പോലും നടന്നിരുന്നു. ശത്രുക്കളുടെ പേരുകള്‍ കുര്‍ബ്ബാന മധ്യേ വിളിച്ച് പറഞ്ഞ് അവരുടെ മരണത്തിനായി പ്രാര്‍ത്ഥന നടത്തുക, ശത്രുവിന്റെ ചിത്രം ആചാരമനുസരിച്ച് സംസ്ക്കരിക്കുക തുടങ്ങിയ അനാചാരങ്ങളും കുര്‍ബ്ബാനയില്‍ കടന്നുവന്നു. ഭക്തരുടെ വ്യക്തിപരമായ കാര്യസാധ്യത്തിനായാണ് ഇവ രംഗപ്രവേശനം ചെയ്തത്. മധ്യകാലത്തോടെയാണ് ഇത്തരം കുര്‍ബ്ബാനകള്‍ രംഗപ്രവേശനം ചെയ്തത്. ഇവയെല്ലാം തന്നെ കറുത്ത കുര്‍ബ്ബാനയുടെ ആദ്യ രൂപങ്ങളായിരുന്നു എന്ന് വേണം പറയാന്‍.

## [തിരുത്തുക] ചരിത്രം

കറുത്ത കുര്‍ബ്ബാനയുടെ വരവ് ഫ്രാന്‍സില്‍ നിന്നാണ്. 1500-ല്‍ Catherine de' Medici എന്ന ഫ്രാന്‍സിലെ രാജ്ഞി ആദ്യത്തെ കറുത്ത കുര്‍ബ്ബാന അര്‍പ്പിച്ചതാ‍യിട്ടാണ് ചരിത്രം. 1600-ല്‍ Catherine Monvoisin, Etienne Guibourg എന്ന വൈദീകനും ഫ്രാന്‍സിലെ രാജാവിനുവേണ്ടി കറുത്ത കുര്‍ബ്ബാന അര്‍പ്പിച്ചിട്ടുണ്ട്. ക്രിമനല്‍ കുറ്റത്തിന് ഇവര്‍ രണ്ടുപേരും അറസ്റ്റ് ചെയ്യപ്പെട്ടപ്പോഴാണ് ഇവര്‍ കറുത്ത കുര്‍ബ്ബാന അര്‍പ്പിച്ചിരുന്നതിന്റെ വിശദാംശങ്ങള്‍ ലോകം അറിയുന്നത്. ലത്തീന്‍ കത്തോലിക്കരുടെ ആരാധനക്രമമനുസരിച്ച് തന്നെയായിരുന്നു ഇവര്‍ കറുത്ത കുര്‍ബ്ബാന അര്‍പ്പിച്ചത്. ഫ്രാന്‍സിലെ രാജാവായിരുന്ന Louis XIV-ന്റെ ഭാര്യയെ ബലിപീഠത്തില്‍ നഗ്നയായി കിടത്തി, അവളുടെ നഗ്നമായ വയറില്‍ കാസയും, വിരിച്ച് പിടിച്ച കൈകളില്‍ രണ്ട് കറുത്ത മെഴുകുതിരികളും വച്ചാണ് കറുത്ത കുര്‍ബ്ബാന അരങ്ങേറിയത്. Guibourg നടത്തിയ ഈ കറുത്ത കുര്‍ബ്ബാന അനുകരിച്ചുകൊണ്ടാണ് ഇന്ന് നടക്കുന്ന എല്ലാ കറുത്ത കുര്‍ബ്ബാനകളും വികാസം പ്രാപിച്ചത്.

1594-ല്‍ ഫ്രാന്‍സിലെ ഒരു സ്ത്രീ നടത്തിയ കറുത്ത കുര്‍ബ്ബാനയില്‍ 16 പേര്‍ പങ്കെടുത്തതായി അവര്‍ തന്നെ അവകാശപ്പെടുന്ന സൂചനയുണ്ട്. സ്നാപകയോഹന്നന്റെ പുനര്‍ജന്‍‌മമാണെന്ന് സ്വയം അവകാശപ്പെട്ട Abbe Boullan (1824-93) എന്ന കത്തോലീക്ക വൈദീകനും കറുത്ത കുര്‍ബ്ബാന അര്‍പ്പിച്ചതായി ചരിത്രമുണ്ട്.

Richard Cavendish-ന്റെ "The Black Arts" (1967) , H.T.F. Rhodes ന്റെ "The Satanic Mass" (1954), "The Dark God: Satan Worship and Black Masses" (1964) എന്നീ പുസ്തകങ്ങള്‍ കറുത്ത കുര്‍ബ്ബാനയുടെ ഉത്ഭവത്തെ കുറിച്ച് വ്യക്തമായ പ്രതിപാദിക്കുന്നുണ്ട്. കറുത്ത കുര്‍ബ്ബാനയെ കുറിച്ചുള്ള വിവരങ്ങള്‍ തരുന്ന മറ്റൊരു ഉറവിടമാണ് യൂറോപ്പില്‍ നടന്ന Witch-Hunt‍. സാത്താന്റെ കൂട്ടാളികളാണെന്ന് അറിയപ്പെട്ടിരുന്ന വിച്ചുകള്‍ തിരുവോസ്തി മോഷ്ടിച്ചിരുന്നതായും അവ കറുത്ത കുര്‍ബ്ബാനയില്‍ ഉപയോഗിച്ചിരുന്നതായും ചില ഗ്രന്ഥങ്ങളില്‍ കാ‍ണാം. Witch-Hunt-ന്റെ പ്രാധാന കാരണവും ഇത് തന്നെയായിരുന്നെന്നാണ് പറയപ്പെടുന്നത്. ഇത്തരം മോഷണങ്ങള്‍ക്ക് വൈദീകരും കൂട്ടുനിന്നിരുന്നതായി പറയപ്പെടുന്നു.

പതിനേഴാം നൂറ്റാണ്ടില്‍ വിശ്വാസഭ്രംശംവന്ന സന്യാസികളും വൈദീകരും ലൈംഗീക ചിട്ടവട്ടങ്ങള്‍ ഉള്‍പ്പെടുത്തി കുര്‍ബ്ബാന അര്‍പ്പിച്ചിരുന്നതായി ചില ഗ്രന്ഥങ്ങള്‍ വിവരിക്കുന്നുണ്ട്.[തെളിവുകള്‍ ആവശ്യമുണ്ട്] 1800-ല്‍ Joris-Karl Huysmans എഴുതിയ La-Bas (1891) എന്ന പുസ്തകത്തില്‍ അക്കാലത്ത് ഫ്രാന്‍സിനെ കൂടാതെ പാരീസിലും കറുത്ത കുര്‍ബ്ബാനകള്‍ നടന്നിരുന്നതായി പറയുന്നു. ഇതൊക്കെയാണെങ്കിലും, ഏത് രീതിയിലാണ് കറുത്ത കുര്‍ബ്ബാന അര്‍പ്പിക്കേണ്ടത് എന്നതിനെ കുറിച്ച് നിര്‍ദേശിക്കുന്ന ഗ്രന്ഥം ലഭിക്കുന്നത് ഫ്രാന്‍സില്‍ നിന്ന് ആയിരുന്നില്ല, മറിച്ച് അമേരിക്ക ല്‍ നിന്നായിരുന്നുവെന്നത് ശ്രദ്ധേയമായ മറ്റൊരു വസ്തുതയാണ്. 1969-ലാണ് അത്തരമൊരു ആല്‍ബം ("Witchcraft Destroys Minds and Reaps Souls") പുറത്തുവരുന്നത്. Coven എന്നയാളാണ് ഇത് പുറത്തിറക്കുന്നത്. പിന്നീട് അദ്ദേഹം Church of Satan ആരംഭിക്കുകയും കറുത്ത കുര്‍ബ്ബാന അര്‍പ്പിക്കുന്നത് തുടങ്ങുകയും ചെയ്തു. അതില്‍ ചിലത് പൊതുജനത്തിനായും അര്‍പ്പിക്കപ്പെടുന്നുണ്ട്. മൂന്ന് തരത്തിലുള്ള കറുത്ത കുര്‍ബ്ബാനകളാണ് അവര്‍ നടത്തുക.

## [തിരുത്തുക] കറുത്ത കുര്‍ബ്ബാന അര്‍പ്പണത്തിന്റെ രീതി‍

ഇനി, കറുത്ത കുര്‍ബ്ബാനകള്‍ എങ്ങനെയാണ് നടക്കുന്നതെന്ന് പറയാം. നഗ്നമായ ശരീരത്തില്‍ കറുത്തതോ കട്ടപിടിച്ച രക്തത്തിന്റെ നിറത്തിലോ ഉള്ള കൈയ്യിലാത്ത പുരോഹിതവസ്ത്രം ധരിച്ച ആളായിരിക്കും കറുത്ത കുര്‍ബ്ബാന അര്‍പ്പിക്കുക. ബലിപീഠത്തില്‍ പൂര്‍ണ്ണ നഗ്നയായ സ്ത്രീയോ, പന്നിയോ, ആടോ, കരടിയോ ഉണ്ടായിരിക്കും. ആര്‍ത്തവ രക്തവും ബീജവും കലര്‍ത്തിയ ഓസ്തി (കുര്‍ബ്ബാനയ്ക്ക് ഉപയോഗിക്കുന്ന അപ്പം) കത്തിക്കുയോ എറിഞ്ഞുകളയുകയും, ആശീര്‍വദിച്ച വീഞ്ഞ് തറയില്‍ ഒഴിച്ച് കളയുകയും ചെയ്യാറുണ്ട്. വിശുദ്ധ കുര്‍ബ്ബാനയില്‍ ഉപയോഗിക്കുന്ന വീഞ്ഞിന് പകരം കറുത്ത കുര്‍ബ്ബാനയിലാവട്ടെ തലയോട്ടിയില്‍ നിറച്ച മൂത്രമോ രക്തമോ ആവും ഉപയോഗിക്കുക. മനുഷ്യ കൊഴുപ്പില്‍ ഉണ്ടാക്കിയെടുത്ത കറുത്ത മെഴുകുതിരി, കുറുക്കന്റെയോ തൊലിയിലോ മനുഷ്യന്റെ പോലും തൊലിയിലോ പൊതിഞ്ഞ ബൈബിള്‍ എന്നിവയും കറുത്ത കുര്‍ബ്ബാനയില്‍ ഉപയോഗിക്കപ്പെടുന്നു. ആഘോഷങ്ങളില്‍ മൊരിച്ച മനുഷ്യ മാംസവും ഇവര്‍ ഉപയോഗിക്കാറുണ്ടെന്നു പറയപ്പെടുന്നു. ഉന്‍‌മാദത്തോടെയുള്ള ലൈംഗിക വേഴ്ചയോടൊപ്പം തന്നെ, സാത്താന് നല്‍കുന്ന ബലിയായി നവജാത ശിശുക്കളെ ജീവനോടെ കുരിശില്‍ തറക്കുകയും വിശുദ്ധ എണ്ണയില്‍ മാമോദീസാ മുക്കുകയും ചെയ്യാറുണ്ട്. മാത്രവുമല്ല, നഗ്നരാക്കിയ നവജാത ശിശുക്കളെ ബലിപീഠത്തില്‍ വയ്ക്കാറുമുണ്ട്.

ആണ്‍കുട്ടികളുടെ കഴുത്ത് മുറിച്ച ശേഷം അവിടെ നിന്ന് വരുന്ന രക്തമാവും കാസയില്‍ ഒഴിക്കുന്നതിന് ഉപയോഗിക്കുക. ക്രിസ്ത്യന്‍ പ്രാര്‍ത്ഥനകളെ തലതിരിച്ചാണ് ഇവര്‍ ചൊല്ലുക. "God" and "evil" for "good" എന്നീ പ്രയോഗങ്ങളാ‍ണ് "Satan" നെ വര്‍ണ്ണിക്കാന്‍ കറുത്ത് കുര്‍ബ്ബാനയില്‍ ഉപയോഗിക്കുന്നത്. നിന്ദ്യമായ പദപ്രയോഗങ്ങളാണ് കറുത്ത കുര്‍ബ്ബാനയില്‍ ഉടനീളം ഉപയോഗിക്കുക. ക്രിസ്തുവിന്റെ അടയാളമായ കുരിശിനെ നിന്ദിക്കുന്നതിനായി കാല്‍‌വെള്ളയിലാണ് അവര്‍ കുരിശ് പച്ചകുത്താറുണ്ട്. വിശുദ്ധ വസ്തുക്കളെയും കുരിശിനെയും തുപ്പുക, ചവിട്ടുക തുടങ്ങിയവയും കറുത്ത കുര്‍ബ്ബാനയുടെ ഭാഗമാണ്. കറുത്ത കുര്‍ബ്ബാന മദ്യപാനത്തിലും മദിരാക്ഷിയിലുമാവും അവസാനിക്കുക. ഇതില്‍ പച്ച മാംസവും മറ്റും ഉപയോഗിക്കാറുണ്ടെന്ന വ്യത്യസ്ത അഭിപ്രായവും നിലവിലുണ്ട്.

"In nomine Domini Dei nostri Satanae Luciferi Excelsi" എന്നീ ഫ്രഞ്ച് പദങ്ങളാണ് മൂന്ന് കുര്‍ബ്ബാനകളിലും ഉപയോഗിക്കുക. എന്നിരുന്നാലും ഇംഗ്ലിഷ്, ഫ്രഞ്ച്, ലത്തീന്‍ എന്നീ ഭാഷകള്‍ കലര്‍ന്ന ഒരു രീതിയാണ് മിക്ക കറുത്ത കുര്‍ബ്ബാനകളിലും കാണുന്നത്. "Ave, Satanas!" എന്ന പ്രയോഗത്തോടെയാണ് എല്ലാ കറുത്ത കുര്‍ബ്ബാനകളും അവസാനിക്കുക.

## [തിരുത്തുക] പുറത്തേക്കുള്ള കണ്ണികള്‍

- ചര്‍ച്ച് ഓഫ് സാറ്റാന്‍
- ചര്‍ച്ച് ഓഫ് സാറ്റാന്‍ ഇന്‍‌ഫര്‍മേഷന്‍ പാക്ക്

Retrieved from "http://ml.wikipedia.org../../../%E0%B4%95/%E0%B4%B1/%E0%B5%81/%E0%B4%95%E0%B4%B1%E0%B5%81%E0%B4%A4%E0%B5%8D%E0%B4%A4_%E0%B4%95%E0%B5%81%E0%B4%B0%E0%B5%8D%E2%80%8D%E0%B4%AC%E0%B5%8D%E0%B4%AC%E0%B4%BE%E0%B4%A8.html"

സൂചിക: തെളിവില്ലാ‍ത്ത വാചകങ്ങളുള്ള ലേഖനങ്ങള്‍‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Afrikaans
- Català
- Deutsch
- English
- Español
- Hrvatski
- Italiano
- 日本語
- Português
- Русский
- Slovenščina